google/wiki40b huggingface dataset:
Αντίοχος Ι΄ Ευσεβής

Βιογραφικά στοιχεία

Κατά την περίοδο 114 / 113 π.Χ. το βασίλειο των Σελευκιδών στη Συρία διαιρέθηκε σε δύο τμήματα. Το νότιο κατείχε ο Αντίοχος Θ' Κυζικηνός, ενώ το βόρειο ο αδελφός του, Αντίοχος Η΄ Γρυπός. Η διαμάχη ανάμεσα στους δύο άνδρες για επικράτηση υπήρξε πολύχρονη.
Το 96 π.Χ. ο Αντίοχος Η΄ Γρυπός πέθανε από φυσικά αίτια και ο θρόνος περιήλθε στον αδελφό του, Αντίοχο Θ΄ Κυζικηνό, που για να σταθεροποιήσει την κατάσταση και να νομιμοποιήσει την ένωση του βασιλείου παντρεύτηκε τη χήρα του αδελφού του, βασίλισσα Κλεοπάτρα Σελήνη Α'. Ωστόσο τους πρώτους μήνες του 95 π.Χ. ο γιος του Γρυπού, ο Σέλευκος Στ' Επιφανής, νίκησε και θανάτωσε τον Αντίοχο, καταλαμβάνοντας την εξουσία. Εν τούτοις, μέχρι το τέλος του έτους, ο Σέλευκος απομακρύνθηκε από το θρόνο από τον Αντίοχο Ι' τον Ευσεβή, γιο του Κυζικηνού, ο οποίος έτσι εκδικήθηκε για τον πατέρα του. Και ο Αντίοχος νυμφεύεται την Κλεοπάτρα Σελήνη (αποτελώντας τον πέμπτο της σύζυγο). Επίδοξοι διεκδικητές του θρόνου όμως, αναδεικνύονται τρία ακόμη παιδιά του Γρυπού: ο Αντίοχος ΙΑ' Επιφανής, ο Δημήτριος Γ' Εύκαιρος και ο Φίλιππος Α' Φιλάδελφος. 
Την επόμενη περίοδο ο Αντίοχος Ι' Ευσεβής κυβέρνησε την Αντιόχεια και τα περίχωρα αυτής, μαχόμενος δίχως τελειωμό με τα ξαδέλφια του και τους εξωτερικούς εχθρούς του κράτους. Τα πρώτα χρόνια μετά το θάνατο του Σέλευκου, ο Αντίοχος ΙΑ' από κοινού με το Φίλιππο Α' πραγματοποίησε μια ανεπιτυχή απόπειρα κατάληψης της Αντιόχειας. Μετά την αποτυχία αυτή, ο Αντίοχος ΙΑ' εξαναγκάστηκε σε φυγή. Ωστόσο βρήκε το θάνατο από πνιγμό, καθώς προσπάθησε να διασχίσει έφιππος τον ποταμό Ορόντη το 92 π.Χ. Συνεχιστές των προσπαθειών του έγιναν τα αδέλφια του, Δημήτριος Γ' και Φίλιππος Α'.
Υπάρχει μια αβεβαιότητα γύρω από τα γεγονότα που οδήγησαν στην πτώση του: ο Ιώσηπος Φλάβιος διηγείται ότι σκοτώθηκε γύρω στο 90 π.Χ. ενώ αγωνιζόταν κατά των Πάρθων. Ο Αππιανός διηγείται μια άλλη εκδοχή: πως ο Αντίοχος Ι' ηττήθηκε όταν ο ηγεμόνας της Αρμενίας, ο Τιγράνης, εισέβαλε στη Συρία το 83 π.Χ. Σε αυτή την περίοδο είναι άγνωστο το τι συνέβη κατά τη διάρκεια της βασιλείας του τα προγενέστερα χρόνια. Ένας γιος του, ο Αντίοχος ΙΓ' ο Ασιατικός, έγινε (υποτελής) βασιλιάς της Συρίας όταν ο Ρωμαίος στρατηγός Πομπήιος ο Μέγας νίκησε τον Τιγράνη.
Αμπντουλάχ της Σαουδικής Αραβίας

Βιογραφία

Γεννήθηκε την 1η Αυγούστου του 1924. Τον Αύγουστο του 1962 έγινε διοικητής της εθνικής φρουράς και το Μάρτιο του 1975 διορίστηκε δεύτερος και τον Ιούνιο του 1982 πρώτος αντιπρόεδρος της κυβέρνησης. Το 1987 ορίστηκε διάδοχος του θρόνου.

Βασιλιάς

Ο βασιλιάς Φαχντ απεβίωσε το πρωί της 1ης Αυγούστου του 2005, σε νοσοκομείο του Ριάντ, όπου νοσηλευόταν τους τελευταίους μήνες. Από τις πρώτες του ενέργειες του νέου βασιλιά ήταν να ορίσει διάδοχό του στο θρόνο τον επίσης ετεροθαλή αδελφό του και σημερινό υπουργό Αμυνας, πρίγκιπα Σουλτάν μπιν Αμπντούλ Αζίζ. Η επίσημη τελετή ενθρόνισης έγινε μετά την κηδεία και την ταφή του Φαχντ. Η διαδοχή ήταν ήρεμη και άμεση. Παράλληλα,αξιωματούχοι της χώρας διαβεβαίωσαν ότι η πετρελαϊκή πολιτική δεν θα άλλαζε.
Ο Αμπντουλάχ δεν συνέδεε αρχικά το μέλλον της χώρας με την αμερικανική συμμαχία, αλλά όταν ανέλαβε κυβερνητικά καθήκοντα, από το 1995, υπήρξε αρκετά πραγματιστής ώστε να διατηρήσει στενούς δεσμούς με την Ουάσιγκτον. Συνειδητοποίησε την ανάγκη για μεταρρυθμίσεις στη χώρα έπειτα από τις επιθέσεις της 11ης Σεπτεμβρίου 2001. Στις 6 Νοεμβρίου του 2007 ο Αμπντουλάχ πραγματοποίησε την πρώτη επίσκεψη μονάρχη της Σαουδικής Αραβίας στο Βατικανό για συνομιλίες με τον Πάπα.
Ασθένησε από πνευμονία και απεβίωσε σε ηλικία 91 ετών, στις 23 Ιανουαρίου 2015. Τον διαδέχθηκε στο θρόνο ο αδερφός του, Σαλμάν.
Στουρνάρα Ευρυτανίας

Ιστορικά

Μαρτυρίες αναφέρουν πως στο χωριό Δολιανά Ευρυτανίας το 1454 μ.Χ. κατοικούσαν  δέκα οικογένειες, από τις οποίες οι δυο ήταν χήρες γυναίκες. Υπήρχαν δυο νερόμυλοι και οι κάτοικοι ασχολούνταν με την κτηνοτροφία και τη μελισσοκομία.
Ο Άγιος Γεράσιμος ο νέος ο Καρπενησιώτης καταγόταν από τα Δολιανά Ευρυτανίας (1787-1812). Αρχικά είχε ασπαστεί τον ισλαμισμό, αλλά μετανόησε κι έγινε μοναχός στο Άγιο Όρος. Στις 3 Ιουλίου 1812 αποκεφαλίστηκε από τους Τούρκους στην Κωνσταντινούπολη για  την αλλαξοπιστία του.
Επίσης αναφέρεται πως οι πρώτοι κάτοικοι στα Δολιανά Ευρυτανίας ήταν από τα Δολιανά Ιωαννίνων. Τα δυο χωριά δε μοιάζουν καθόλου, αφού τα Δολιανά Ευρυτανίας είναι ένα πολύ ορεινό χωριό, ψηλά στην Καλιακούδα με κύρια απασχόληση τη μικρή κτηνοτροφία και την ακόμη μικρότερη γεωργία με τις "πεζούλες", ενώ τα Δολιανά Ιωαννίνων είναι ένα εύπορο χωριό με κάμπο, πολλά νερά και τα γύρω βουνά μεγάλα βοσκοτόπια, κατάλληλα για κτηνοτροφία.
Από τα Δολιανά Ευρυτανίας καταγόταν ο Δημήτριος Παπαβαστάκης, όπου ύστερα από βασανιστήρια στις 24 Δεκεμβρίου 1942 υπό την κατοχή των Ιταλών, μαζί με το Νοματάρχη Χαρ. Κατσίμπα τους έριξαν ζωντανούς σε καιγόμενο σπίτι στην Πλατεία του Μικρού Χωριού του γιατρού Πιστόλη. Οι υπόλοιποι 11 τουφεκίστηκαν.

Πολιτιστικά

Κάθε χρόνο στα Δολιανά Ευρυτανίας γίνεται ένα πανηγύρι στις 20 Ιουλίου του Προφήτη Ηλία. Τα τελευταία χρόνια πολλοί Δολιανίτες έχουν επισκευάσει τα πέτρινα σπίτια τους στο χωριό. Έχουν γίνει κι άλλες επισκευές, όπως στην εκκλησία του Αγίου Αθανασίου στην πλατεία, στο σχολείο, που σήμερα χρησιμοποιείται ως βοηθητικός χώρος για τις ανάγκες του Συλλόγου του χωριού "Άγιος Αθανάσιος-Πανταβρέχει" .
Το 2009 κατασκευάστηκε μεταλλική γέφυρα που ενώνει το χωριό Δολιανά με το χωριό Ροσκά Ευρυτανίας. Επίσης τα τελευταία χρόνια έχει και ηλεκτρικό ρεύμα, καθώς τίθεται και σε λειτουργία ο ένας νερόμυλος του χωριού. Ακόμη έχει εκπονηθεί μελέτη από τον πρώην Δήμο Δομνίστας για να ανακηρυχθεί η περιοχή Πανταβρέχει ως "προστατευόμενη". Η μελέτη έχει εγκριθεί κι αναμένονται οι τελευταίες διορθώσεις.

Φυσιολατρικά

Πολύ κοντά στο χωριό υπάρχει ο Κρικελοπόταμος και το φαράγγι Πανταβρέχει, κατάλληλο μέρος για πεζοπορία, trekking κι άλλες φυσιολατρικές δραστηριότητες.
Μεθανικός βινυλεστέρας

Αλκυλίωση

Ο μεθανικός βινυλεστέρας μπορεί να παραχθεί με αντίδραση αλκυλίωσης μεθανικού νατρίου (HCOONa) με βινυλαλογονίδιο (CH₃CH₂X):

Χημικές ιδιότητες

Η ένωση είναι διλειτουργική, συνδυάζοντας τις ιδιότητες καρβοξυλικού εστέρα και αλκενίου.

Σαπωνοποίηση

O μεθανικός βινυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας μεθανικό νάτριο (HCOONa) και (τελικά) αιθανάλη (CH₃CHO):

Μετεστεροποίηση

O μεθανικός βινυλεστέρας δίνει και μάλιστα συνήθως ποσοτικά (γιατί η παραγώμενη αιθενόλη απομακρύνεται από τη χημική ισορροπία, λόγω ταυτομερείωσης σε αιθανάλη) αντίδραση μετεστεροποίησης με αλκοόλη (ROH), σχηματίζοντας μεθανικό αλκυλεστέρα και (τελικά) αιθανάλη (CH₃CHO):

Αμμωνιόλυση

O μεθανικός βινυλεστέρας δίνει αντίδραση αμμωνιόλυσης με αμμωνία (NH₃), σχηματίζοντας μεθαναμίδιο (HCONH₂) και (τελικά) αιθανάλη (CH₃CHO):

Επίδραση οργανομαγνησιακών ενώσεων

O μεθανικός βινυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας αλδεΰδη (RCHO) και βινυλομαγνησιοαλογονίδιο (CH₃CH₂OMgX):
Κοινότητες της Κένυας

Η Κένυα διαιρείται σε 47 κοινότητες:
Κυβερνείο Ταρτούς

Γεωγραφία

Το Ταρτούς βρίσκεται κεντρο-δυτικά της Συρίας. Έχει έκταση 1.892 km².
Πόππο του Γκράπφελτ

Βιογραφία

Ήταν γιος τού Χάιμριχ κόμη τού Ζάαλγκαου, γιού τού Χάιμριχ κόμη τού Άνω Ράινγκαου. Αυτός με τη σειρά του ήταν γιος τού Κάνκορ κόμη τού Εσμπαί (Esbaye). 
Σύμφωνα με τις πηγές, ήταν "ηγετικός άνδρας μεταξύ των Φράγκων" το διάστημα 838-839, όταν αντιτέθηκε στην εξέγερση τού Λουδοβίκου Β΄ τού γερμανικού της Ανατολικής Φραγκίας, που έκανε εναντίον τού Λουδοβίκου Α΄ τού ευσεβούς βασιλιά των Φράγκων. Μαζί με τον Πόππο ήταν και άλλοι ευγενείς, όπως ο Γκέμπχαρτ κόμης τού Λάνγκαου, ο Άνταλμπερτ κόμης τού Μετς και ο Όντγκαρ αρχιεπίσκοπος τού Μάιντς.
Έγινε ο γενάρχης τού κλάδου των Ποππονιδών, κομήτων τού Χέννεμπερκ και τού Σβάινφουρτ.
ΟΥΕΦΑ Σούπερ Καπ 2013

Στάδιο

Στις 16 Ιουνίου 2011 ανακοινώθηκε από την UEFA ότι η Άντεν Αρίνα θα φιλοξενήσει το Σούπερ Καπ 2013. Εγκαινιάστηκε το 2008, κατασκευασμένο στη τοποθεσία του παλαιότερου γηπέδου. Είναι έδρα της Σλάβια Πράγας.

Εισιτήρια

Τα εισιτήρια του αγώνα άρχισαν να πουλιούνται από τις 14 Ιουνίου ως τις 5 Ιουλίου 2013. Οι τιμές ήταν €130, €90, και €50.
The Atrocity Exhibition... Exhibit A

Τραγούδια

1. Call to Arms (Holt) - 1:33

2. Riot Act (Holt) - 3:37

3. Funeral Hymn (Holt) - 8:38

4. Children of a Worthless God (Holt, Altus, Dukes) - 8:25

5. As It Was, As It Soon Shall Be (Holt) - 5:16

6. The Atrocity Exhibition (Holt) - 10:33

7. Iconoclasm (Holt) - 7:54

8. The Garden of Bleeding (Holt) - 5:49

9. Bedlam 1-2-3 (Holt) - 19:51
Μπουρμπουρέλια

Τα μπουρμπουρέλια είναι μίγμα διαφόρων δημητριακών όπως σιτάρι, καλαμπόκι, φασόλια, φακές, ρεβύθια, κουκιά και μπιζέλια τα οποία μαγειρεύονται παραδοσιακά στην Κεφαλονιά την ημέρα των Εισοδίων της Θεοτόκου (21 Νοεμβρίου). Το έθιμο αυτό σχετίζεται με το γεγονός ότι η γιορτή των Εισοδίων της Θεοτόκου βρίσκεται ακριβώς στο μέσον της εποχής της σποράς και γι' αυτό η Παναγία των Εισοδίων λέγεται και Παναγία η Μεσοσπορίτισσα, ενώ αποτελεί συνέχιση της προσφοράς καρπών στην αρχαία ελληνίδα θεά Δήμητρα ώστε ο επόμενος χρόνος να φέρει καλή σοδειά.
Ιωάννης Βάλβης

Βιογραφικά στοιχεία

Πατέρας του ήταν ο Γεώργιος Βάλβης. Γεννήθηκε περίπου το 1798 στην Ακαρνανία. Λόγω του κατατρεγμού από τον Αλή Πασά αναγκάστηκε να εγκαταλείψει την πατρίδα του αυτός και ο αδελφός του Δημήτριο και να περιπλανηθεί αρκετό χρόνο στην Ιταλία και την Ισπανία.
Με την έναρξη της επανάστασης ο Ιωάννης έσπευσε να επιστρέψει στην Ελλάδα, και έλαβε μέρος στις μάχες της πολιορκίας του Μεσολογγίου.
Μετά την επανάσταση η Κυβέρνηση του Καποδίστρια τον τίμησε δίνοντάς του στρατιωτικό βαθμό και τρία αριστεία του αγώνα. Αργότερα παραιτήθηκε από τον βαθμό και, αν και δικαιούταν, δεν πήρε σύνταξη.
Στα γεράματα τιμήθηκε και με τον Σταυρό του Σωτήρα.
Πέθανε στις 27 Ιανουαρίου 1884 στο Μεσολόγγι. Άφησε τέσσερα παιδιά, δύο θυγατέρες και δύο γιους, από τους οποίους ο Αντώνιος έγινε βουλευτής Βόνιτζας.
Couldn’t Stand The Weather

Λίστα Τραγουδιών

1. Scuttle Buttin'  (Vaughan) - 1:52

2. Couldn't Stand the Weather (Vaughan) - 4:40

3. The Things That I Used to Do (Jones) - 4:55

4. Voodoo Child (Slight Return) (Hendrix) - 8:01

5. Cold Shot (Kindred, W.C. Clark) - 4:01

6. Tin Pan Alley (Geddins) - 9:11

7. Honey Bee (Vaughan) - 2:42

8. Stang's Swang (Vaughan) - 2:46

Βραβεία

Couldn’t Stand The Weather (άλμπουμ)
Ηνωμένες Πολιτείες (RIAA Certification): 2 x πλατινένιος 
Καναδάς (CRIA Certification): Πλατινένιος
Μιχαήλ Μίνιν

Βιογραφία

Γεννήθηκε το 1922 στο χωριό Βανίνο. Τον Ιούνιο του 1941 παρουσιάστηκε εθελοντής στο Μεγάλο Πατριωτικό Πόλεμο ενάντια στη ναζιστική Γερμανία. Πολέμησε στο Λένινγκραντ και στα διάφορα μέτωπα φτάνοντας μέχρι και στο Βερολίνο. Ο Στάλιν είχε δώσει διαταγή να υψωθεί η σημαία ως σύμβολο του τέλους της μάχης και της πτώσης του Βερολίνου πριν την Πρωτομαγιά, όπως και έγινε. Στις 30 Απριλίου του 1945 γύρω στις 10 το βράδυ ο Μίνιν όρμησε στο Ράιχσταγκ, ανέβηκε στην οροφή και ύψωσε την Σοβιετική σημαία. Το Μάιο του 1945 ο Μίνιν έγινε ήρωας της Σοβιετικής Ένωσης για την πράξη του αυτή. Όμως η συγκεκριμένη φωτογραφία που έγινε μια από τις διασημότερες του 20ού αιώνα δεν παρουσιάζει τον Μίνιν, αφού είναι από το συνεργείο ειδήσεων, που την επόμενη μέρα (Πρωτομαγιά του 1945) απαθανάτισαν την συμβολική στιγμή και γύρισαν ντοκιμαντέρ για το σοβιετικό δελτίο ειδήσεων.
Όταν ο Μεγάλος Πατριωτικός Πόλεμος τελείωσε, ο Μίνιν παρέμεινε και συνέχισε την θητεία του στον στρατό. Το 1959 τελείωσε την στρατιωτική ακαδημία, και εν συνεχεία υπηρέτησε στο στράτευμα ειδικών στρατηγικών σκοπών. Το 1977 μετακόμισε στο Πσκοφ όπου και έμεινε μέχρι το τέλος της ζωής του. Πέθανε εκεί στις 10 Ιανουαρίου του 2008 και κηδεύτηκε την μεθεπόμενη μέρα.

Η ανέγερση της σημαίας

Ο Μίνιν ήταν μέρος μιας ομάδας πέντε στρατιωτών που έφεραν μια κόκκινη σημαία και προσπάθησαν να μπουν στο κτήριο.
Βρήκαν τις περισσότερες πόρτες αμπαρωμένες και κλειδωμένες. Τα μέλη της ομάδας πήραν ένα καδρόνι και το χρησιμοποίησαν ως έμβολο. Πραγματικά κατόρθωσαν να σπάσουν την κλειδωμένη πόρτα με δύναμη. Μπαίνοντας μέσα συνάντησαν μικρή αντίσταση από γερμανούς στρατιώτες που πυροβολούσαν μεμονωμένα. Ανταποκρίθηκαν με λίγες ριπές από τα πολυβόλα τους και ανέβηκαν τα σκαλοπάτια βγαίνοντας στη στέγη.
Φθάνοντας εκεί αποφάσισαν να κρεμάσουν τη σημαία στο μεγάλο άγαλμα της Γκερμάνια πάνω από την κύρια είσοδο.
Με ένα κοντάρι και μια ζώνη πανταλονιού στερέωσαν την σημαία στην κορώνα που φορούσε το άγαλμα.

Η αποκατάστασή του

Ο Μίνιν αναγνωρίστηκε για την πράξη του, αλλά δεν ανταμείφθηκε πραγματικά. Επειδή εκείνο το βράδυ γινόταν πόλεμος, και τις επόμενες μέρες βγήκαν πολλές φωτογραφίες, μεταξύ των οποίων μερικές έγιναν πολύ γνωστές, ο Μίνιν ξεχάστηκε. Εκτός αυτού, μετά την πτώση του Βερολίνου ο Στάλιν διέταξε απόρρητο περί των λεπτομερειών της ύψωσης της σημαίας. Έτσι, πέρασαν πενήντα χρόνια μέχρι να αποκατασταθεί η μνήμη του, όταν τελικά ο Μπόρις Γιέλτσιν του έδωσε τιμητικό βραβείο.
Η νύχτα με τις μάσκες 5

Πλοκή

Στις 31 Οκτωβρίου 1988, ο Michael Myers πυροβολείται και πέφτει κάτω από έναν άξονα ορυχείου. Ξεφεύγοντας από ένα κοντινό ρυάκι, σκοντάφτει σε έναν τοπικό ερημίτη και πέφτει σε κώμα, τοποθετώντας τον στην φροντίδα του ερημίτη και νοσηλευόμενος πίσω στην υγεία. Ένα χρόνο αργότερα, στις 30 Οκτωβρίου 1989, ο Michael ξυπνάει, σκοτώνει τον ερημίτη και επιστρέφει στο Haddonfield για να βρει πάλι την ανιψιά του Jamie Lloyd, ο οποίος απέφυγε στενά να τον σκοτώσει πριν από ένα χρόνο. 
Ο Jamie έχει γίνει δεκτός σε παιδικό νοσοκομείο, έχει σβήσει λόγω ψυχολογικού τραύματος που υποφέρει από εφιάλτες και επιληπτικές κρίσεις και αντιμετωπίζεται για να επιτεθεί στην υπομονετική μητέρα του υπό την επιρροή του Michael, αν και η μητέρα του επιβίωσε. Η Jamie παρουσιάζει σημάδια τηλεπαθητικής σχέσης με τον θείο της. Ο Δρ Sam Loomis αντιλαμβάνεται την ψυχική σχέση της Jamie με τον Michael και προσπαθεί να πείσει τον Σερίφ Μπεν Μέικερ ότι ο Μιχαήλ είναι ακόμα ζωντανός. Εν τω μεταξύ, ο Μιχαήλ σκοτώνει την αδελφή Rachel της αδερφής της Τζέιμι με τη μαχαίρωσή του στο στήθος με ένα ψαλίδι και αρχίζει να καταδιώκει τη φίλη τους Τίνα, σκοτώνοντας επίσης τον φίλο της Τίνα, Μάικ με μια απότομη τσουγκράνα στο κεφάλι του.Αργότερα εκείνη τη νύχτα, η Τίνα και οι φίλοι της Sam και Spitz πηγαίνουν σε ένα πάρτι αποκριών σε ένα αγρόκτημα. Αν αισθανόμαστε ότι η Τίνα βρίσκεται σε κίνδυνο, η Τζέιμι, αφού έχει ξανακερδίσει την ικανότητά της να μιλήσει, πηγαίνει να την προειδοποιήσει. Ενώ ο Σαμ και ο Σπίτς κάνουν σεξ στον αχυρώνα, ο Michael τους σκοτώνει. Ο Μιχαήλ αφήνει έπειτα τον αχυρώνα και σκοτώνει δύο βουλευτές και τελικά Τίνα. Ο Jamie συμφωνεί τελικά να θέσει τον εαυτό του σε κίνδυνο για να βοηθήσει τον Loomis να σταματήσει τον Michael για πάντα. Με τη βοήθεια του Jamie, ο Loomis προσελκύει τον Michael πίσω στην εγκαταλελειμμένη παιδική ηλικία του. Στο σπίτι, ο Loomis δημιουργεί ένα set-up. Όταν ο Michael έρχεται, ο Loomis προσπαθεί να λογική μαζί του, αλλά ο Michael τον υποτάσσει και στη συνέχεια πηγαίνει μετά τον Jamie. Ο Jamie αγωνίζεται επάνω στην σοφίτα όπου βρίσκει τα σώματα της Ρέιτσελ και του Mike. Ο Μάικλ βρίσκει την Jamie, αλλά προτού να την σκοτώσει, προσπαθεί να προσελκύσει την ανθρωπότητα του θείου του. Κατόπιν αιτήματος του Jamie, ο Michael αφαιρεί τη μάσκα του. Ωστόσο, όταν ο Jamie αγγίζει το πρόσωπο του Μιχαήλ, μπαίνει σε μια οργή. Ο Λόουμι εμφανίζεται, χρησιμοποιώντας τον Jamie ως δόλωμα, και παρασύρει τον Michael σε μια παγίδα για να τον αποδυναμώσει με ένα όπλο ηρεμιστικό. Αφού χτύπησε τον Michael χωρίς να ξέρει με ξύλινη δοκό, ο Loomis υποφέρει από εγκεφαλικό επεισόδιο και καταρρέει. Ο Μιχαήλ είναι κλειδωμένος στο σταθμό του σερίφη, για να συνοδεύσει τελικά σε φυλακή μέγιστης ασφαλείας από την Εθνική Φρουρά. Αφού η Τζέιμι συνοδεύεται έξω για να πάρει σπίτι, ένα μυστηριώδες "Άνθρωπος με μαύρο" φτάνει και επιτίθεται στο αστυνομικό τμήμα, σκοτώνοντας τους αξιωματικούς, συμπεριλαμβανομένου του Sheriff Meeker. Η Jamie επιστρέφει στο εσωτερικό του σταθμού και ανακαλύπτει το κελί του θείου του, κάνοντάς τον να αρχίσει να φωνάζει με τρόμο.
Νοβοβορόνεζ

Διοικητική και δημοτική κατάσταση

Εντός του πλαισίου των διοικητικών διαιρέσεων, ενσωματώνεται ως Αστικός Θύλακας Νοβοβορόνεζ—διοικητική μονάδα με καθεστώς ίσο με αυτό των επαρχιών. Ως δημοτική διαίρεση, αυτή η διοικητική μονάδα έχει επίσης καθεστώς αστικού θύλακα.

Οικονομία

Το Πυρηνικό Εργοστάσιο Νοβοβορόνεζ βρίσκεται στην πόλη.
Πανελλήνιο πρωτάθλημα ανώμαλου δρόμου ανδρών 1973

Το Πανελλήνιο πρωτάθλημα ανώμαλου δρόμου ανδρών 1973 διεξήχθη στις 11 Μαρτίου στην Καλογρέζα. Πρωταθλητής αναδείχθηκε ο Κοντοσώρος του Κερκυραϊκού (απόσταση 10.000μ.), ενώ πρωταθλητής σύλλογος αναδείχθηκε ο Παναθηναϊκός.
Els Segadors

"Els Segadors" («Οι Θεριστές») ονομάζεται ο επίσημος ύμνος της Καταλονίας.
Η σημερινή του μορφή, γραμμένη από τον Εμίλι Γκουανιαβέντς το 1899 πάνω σε μουσική του Φρανσέσκ Αλιό, βασίζεται σε παραλλαγές ενός παραδοσιακού καταλανικού τραγουδιού του 17ου αιώνα σχετικές με το επεισόδιο της Αιματηρής Γιορτής της Αγίας Δωρεάς (στα καταλανικά: Corpus Christi de sang) που θεωρείται η τυπική έναρξη του Πολέμου των Θεριστών (1640-1659). Σύμφωνα με μελέτες ο αρχικός ύμνος βασίστηκε σε ένα τραγούδι πολιτικής προπαγάνδας που γράφτηκε με αφορμή το ξέσπασμα του πολέμου και με σκοπό τον ξεσηκωμό των αγροτών, υιοθετώντας τη μελωδία ενός ερωτικού τραγουδιού της εποχής με τίτλο «Οι τρεις θεριστές και η δέσποινα» (Els tres segadors i la dama). Μια άλλη θεωρία αναφέρει πως βασίστηκε σε ένα εβραϊκό θρησκευτικό ύμνο με τίτλο Ein K'Eloheinu («Δεν υπάρχει κανείς όπως ο Θεός»).
Η καταλανική κυβέρνηση καθιέρωσε το Els Segadors ως επίσημο ύμνο της Καταλονίας το 1993.
ΦΚ Χάκα

Ιστορία

Η Χάκα Βαλκεακόσκι (Valkeakosken Haka) ιδρύθηκε στις αρχές του 1930. Είχε σημαντική πρόοδο στα τμήματα γυμναστικής, σκι και πατινάζ. Το ποδοσφαιρικό τμήμα δημιουργήθηκε το 1934. Το 1991, συστάθηκε η «ΦΚ Χάκα ρυ» (FC Haka ry), οπότε και το ποδοσφαιρικό τμήμα διαχωρίστηκε από τη Χάκα Βαλκεακόσκι (Valkeakosken Haka ry), ως ένα ανεξάρτητο διακριτό σωματείο.
Το 2008 η ΦΚ Χάκα αναγκάστηκε να προετοιμαστεί για τη σκιά που έφερναν τα οικονομικά προβλήματα. Τον Απρίλιο του 2008, συστάθηκε η «ΦΚ Χάκα Οϋ» (FC Haka Oy) με σκοπό τη διάσωση της ΦΚ Χάκα.

Λογότυπο

Το λογότυπο της ομάδας έχει εξελιχθεί με την πάροδο των ετών.
BBC Trust

Το BBC Trust ήταν το διοικητικό όργανο του BBC τη δεκαετία 2007-17. Ήταν λειτουργικά ανεξάρτητο από τη διαχείριση του BBC και άλλους φορείς, και ο κύριος στόχος του ήταν να ληφθούν αποφάσεις σχετικά με το τέλος τηλεόρασης και ραδιοφώνου, το οποίο πληρώνουν οι πολίτες του Ηνωμένου Βασιλείου. Στις 12 Μαΐου του 2016, ανακοινώθηκε στη Βουλή των Κοινοτήτων ότι, σύμφωνα με το επόμενο βασιλικό διάταγμα, οι ρυθμιστικές λειτουργίες του έπρεπε να μεταφερθούν στην Ofcom (ρυθμιστική αρχή ραδιοτηλεοπτικών, τηλεπικοινωνιακών και ταχυδρομικών υπηρεσιών).
Το BBC Trust ιδρύθηκε από τον Ρόιαλ Τσάρτερ και τέθηκε σε ισχύ στις 1 Ιανουαρίου 2007. Το BBC Trust, καθώς και μία ακόμα Εκτελεστική Επιτροπή, αντικατέστησαν το διοικητικό συμβούλιο του BBC το οποίο είχε τεθεί σε ισχύ από το 1927. Το BBC Trust έκλεισε στις 2 Απριλίου 2017 με τη λήξη του βασιλικού διατάγματος που ψηφίστηκε το 2007 και είχε δεκαετή διάρκεια. Τον ίδιο μήνα αντικαταστάθηκε από το BBC Board.
Φραγκίσκος Μαρία των Μεδίκων

Βιογραφία

Ήταν ο δευτερότοκος γιος του Φερδινάνδου Β΄ μεγάλου δούκα της Τοσκάνης και της Βιτόρια ντελα Ρόβερε, δούκισσας του Ρόβερε και του Μοντεφέλτρο, κόρης του Φεντερίκο-Ουμπάλντο δούκα του Ουρμπίνο.
Μετά τη γέννηση του αδελφού του Κόζιμο Γ΄ η Βιτόρια έπιασε τον Φερδινάνδο Β΄ στο κρεβάτι με τον κόμη Μπρούτο ντελλα Μολέρα και αποξενώθηκαν. Συμφιλιώθηκαν και έκαναν τον Φραγκίσκο-Μαρία. Το 1683 τοποθετήθηκε ισόβιος κυβερνήτης της Σιένα. Τρία έτη μετά έγινε καρδινάλιος από τον πάπα Ιννοκέντιο ΙΑ΄. Έλαβε μέρος στο Κονκλάβιο καρδιναλίων (Conclave) για την εκλογή νέου πάπα και είχε επιρροή. Έμενε στη βίλα Λαπέτζι έξω από τη Φλωρεντία, την οποία ανακαίνισε και έκανε εκεί την Αυλή του. Οργάνωνε εκεί εορτές και διασκεδάσεις.
Το 1694 απεβίωσε η μητέρα του και του κληροδότησε το δουκάτο του Ρόβερε και του Μοντεφέλτρο. Καθοδήγησε τον ανιψιό του Φερδινάνδο, διάδοχο του μεγάλου δουκάτου της Τοσκάνης, στις Τέχνες. Ο Φερδινάνδος δεν απέκτησε άρρενες απογόνους και το ίδιο ο νεότερος αδελφός του Τζαν-Γκαστόνε, έτσι η διαδοχή έμενε μετέωρη. Το 1709 η υγεία του επιδεινώθηκε και ζήτησε απαλλαγή από καρδινάλιος, πράγμα που ενέκρινε ο πάπας. Νυμφεύτηκε την Ελεονόρα-Λουίζα των Γκοντζάγκα, 26 έτη μικρότερή του. Είχε ωραία χαρακτηριστικά: δέρμα, μέση, μάτια και στόμα. Η σύζυγός του όμως φοβόταν ότι θα κολλήσει αφροδίσια νοσήματα από την ερωτική πράξη και απέφευγε να συνευρεθεί μαζί του. Κάλεσαν τον εξομολόγο της από την Γκουαστάλα. Αργότερα η σύζυγός του πείσθηκε και ο γάμος ολοκληρώθηκε· ωστόσο δεν απέκτησαν απογόνους, διαδόχους του μεγάλου δουκάτου της Τοσκάνης, όπως επιθυμούσε ο Φραγκίσκος-Μαρία.
Αποσύρθηκε στα Λουτρά στο Ρίπολι και απεβίωσε από υδρωπικία το 1711. Άφησε υπέρογκα χρέη. Το 1723 απεβίωσε ο αδελφός του Κόζιμο Γ΄ και το 1737 ο Τζαν Γκαστόνε, τελευταίος των Μεδίκων-Τοσκάνης. Οι Μεγάλες Δυνάμεις της Ευρώπης έδωσαν το μεγάλο δουκάτο της Τοσκάνης στον Φραγκίσκο Α΄ δούκα της Λωρραίνης και σύζυγο της Μαρίας Θηρεσίας των Αψβούργων. Η Ελεονόρα-Λουίζα που είχε τρελαθεί, απεβίωσε το 1742.

Οικογένεια

Το 1709 νυμφεύτηκε την Ελεονόρα-Λουίζα Γκοντζάγκα, κόρη του Βικέντιου δούκα της Γκουαστάλα· δεν απέκτησαν απογόνους.
Κερδοσκοπία

Στην επιστήμη των Οικονομικών ο όρος Κερδοσκοπία χαρακτηρίζει γενικά την οποιαδήποτε επίτευξη κέρδους από προβλεφθείσες μεταβολές των τιμών αγαθών ή αξιογράφων.
Η Κερδοσκοπία επιτυγχάνεται μετά από διενέργεια προβλέψεων ως προς τις διακυμάνσεις που μπορεί να σημειωθούν στις τιμές των αγαθών ή αξιογράφων ή ακινήτων με αντίστοιχη αγορά ή πώληση αυτών.
Ο όρος αυτός προς αποφυγή σύγχυσης αντιδιαστέλλεται από εκείνον της επένδυσης λόγω μιας βασικής διαφοράς. Στην μεν επένδυση μπορεί να συνυπάρχει κάποια ανάληψη κινδύνου (ρίσκου) χαρακτηριζόμενο όμως ως ένα επεισοδιακό στοιχείο που μπορεί να υφίσταται σε οποιαδήποτε δραστηριότητα, σε αντίθεση με την κερδοσκοπία που ο κίνδυνος αυτός αποτελεί την ουσία της επιχείρησης. Έτσι η μεν επένδυση προσβλέπει σε μακροχρόνιες προσδοκίες, ενώ αντίθετα η κερδοσκοπία κυριολεκτικά βασίζεται σε βραχυπρόθεσμες προβλέψεις επί της διακύμανσης τιμών της αγοράς.
Η κερδοσκοπία θεωρείται αρνητική ως προσωπική συμπεριφορά και ως αιτία κινδύνου για την πραγματική οικονομία.

Σημείωση

Γενικά ο όρος στο ευρύτερο φάσμα των οικονομικών δραστηριοτήτων μπορεί ν΄ αναφέρεται με τρεις σημασίες:

α) Είτε σε ανάληψη επένδυσης κάποιου κινδύνου (ρίσκου), ή αβεβαιότητας, μεγαλυτέρων των συνήθων.

β) Είτε σε ανάληψη υψηλού κινδύνου, προσδοκώντας κέρδος από την διακύμανση των τιμών και

γ) Είτε (σπανιότερα) στη κριτική κάποιων συγγραφέων σε χρηματιστηριακές λειτουργίες. Στη περίπτωση αυτή ο όρος κερδοσκοπία ταυτίζεται με το παίγνιο (κυβεία).

Από τις παραπάνω περιπτώσεις η δεύτερη είναι αυτή που συναντάται περισσότερο ως πιο κοινή στην οικονομική φιλολογία γενικότερα.
Τζον ντε Γιονγκ

Βιογραφία

Γεννήθηκε στο Σαιντ Τόμας και το 1987 διορίστηκε επίτροπος για την Οικονομία. Δημοκρατικός, εξελέγη στις εκλογές του 2006. Παντρεύτηκε τη Cecile René Galiber. Το 2002 απέτυχε να εκλεγεί Κυβερνήτης. Ωστόσο, στις εκλογές της 21 Νοεμβρίου 2006 ήταν ξανά υποψήφιος και έλαβε στον δεύτερο γύρο 57,3% έναντι 42,7% για τον ανεξάρτητο Κένεθ Μαπ.
Ο ντε Γιονγκ επανεξελέγη κυβερνήτης στις εκλογές που έγιναν στις 2 Νοεμβρίου 2010 με ποσοστό 56,2% έναντι 43,5% για τον ανεξάρτητο Κένεθ Μαπ. Το 2015 τον διαδέχθηκε στο αξίωμα του Κυβερνήτη ο Κένεθ Μαπ.
Λέων ΙΙΙ (αντιτορπιλικό)

Πληροφορίες

Καθελκύστηκε στις 25 Ιουνίου 1943. Ένα από τα 4 Α/Τ συνοδείας που παραχωρήθηκαν από τις Η.Π.Α. στα πλαίσια της Στρατιωτικής βοήθειας. Του ιδίου τύπου : ‘Αετός ΙΙ’, ‘Ιέραξ ΙΙΙ’, ‘Λέων ΙΙΙ’ και ‘ΠΑΝΘΗΡ ΙΙ’. Το 1943 ναυπηγήθηκε. Παρελήφθη στις 15 Ιανουαρίου 1951 στις Η.Π.Α στη Βοστόνη από την Ελληνική Μητρόπολη Νέας Αγγλίας. Χρήσιμα πλοία που στήριξαν τον Στόλο. Εκτός από την κυρίως αποστολή του χρησιμοποιήθηκε εντατικά επί πλέον σε περιπολίες στο Ανατολικό Αιγαίο και Δωδεκάνησα. Κάλυψε εκπαιδευτικές ανάγκες της Σχολής Ναυτικών Δοκίμων (ΣΝΔ). Ανήκε στην διοίκηση Αντιτορπιλικών.
Παροπλίστηκε στις 15 Νοεμβρίου 1992 (ΟΠΠ/ΝΣ).